શહેરના હોસ્પિટલ ચોકમાં આવેલ વર્ષો જૂની રસુલખાન ઝનાના હોસ્પિટલ જે થોડા સમય પૂર્વે જ તોડી પાડવામાં આવી છે ત્યાં રાજ્ય સરકાર દ્વારા કરોડો રૂપિયાના ખર્ચે નવી અદ્યતન ઇમારત ઉભી કરવાનું કામ પણ પુરજોશમાં ચાલુ થઇ ગયું છે આ ઇમારત ન બને ત્યાં સુધી પ્રસુતિ માટે આવતી મહિલાઓ માટે પ્રસુતિવિ વિભાગ રાજકોટ સિવિલ હોસ્પિટલમાં ઇમરજન્સી વોર્ડમાં શિફ્ટ કરવામાં આવ્યો છે આ જગ્યાએ ખુબ આધુનિક ટેક્નોલોજીવાળો, સુખ સુવિધાથી સજ્જ વોર્ડ ઉભો કરવામાં આવ્યો છે આ વોર્ડની જાળવણી, સાધનો, ખૂટતી વસ્તુઓ, સહિતના કામ માટે અંદાજે 80 થી 90 લાખ રૂપિયાનો કોન્ટ્રાકટ જામનગરની માનીતી કંપનીને ફાળવી દેવામાં આવ્યો છે સિવિલની આ કામગીરી સારી છે પરંતુ જે વોર્ડ પાછળ 80 થી 90 લાખ રૂપિયાનો ખર્ચ કરવામાં આવી રહ્યો છે તે વોર્ડ તો માત્ર દોઢ વર્ષ માટે એટલે કે હંગામી ધોરણે જ કાર્યરત રહેશે તો માત્ર આટલા સમય માટે આટલો તોતિંગ ખર્ચ કરવાનું કારણ શું તે મોટો પ્રશ્ન ઉદભવ્યો છે લોકોના પરસેવાની કમાણીથી ચાલતી હોસ્પિટલ પોતાના મળતિયાઓને ખટાવવાં માટે આવા બિનજરૂરી ખર્ચ કરીને અક્કલનું પ્રદર્શન કરી રહી છે આટલું જ નહિ સિવિલ હોસ્પિટલમાં કોઈપણ પ્રકારના ઓપરેશન માટે જરૂરી સાધનો સહિતની સામગ્રી પહોંચાડવા માટે પણ આ જામનગરની કંપનીને જ કોન્ટ્રાકટ આપવામાં આવ્યો છે કદાચ તેઓ પણ અધિક્ષકના માનીતાઓમાં આવતા હોય તેવી શંકા દર્શાવાઈ છે